మాణిక్ వర్మ

మాణిక్ వర్మ (1926 మే 16 - 1996 నవంబరు 10) మహారాష్ట్రకు చెందిన శాస్త్రీయ గాయకురాలు. 1974లో పద్మశ్రీ, 1986లో సంగీత నాటక అకాడమీ అవార్డును అందుకుంది.

 వ్యక్తిగత జీవితం 
మాణిక్ వర్మ అసలు పేరు మాణిక్ దాదర్కర్. ఆమెకు నలుగురు కుమార్తెలు. రాణి వర్మ (గాయని), అరుణా జయప్రకాష్, భారతి అచ్రేకర్ (నటి), వందనా గుప్తే (మరాఠీ నాటకరంగం, టివి, సినిమా నటి).

 కళారంగం 
శాస్త్రీయ ఖ్యాల్‌తోపాటు, ఠుమ్రి, మరాఠీ నృత్య సంగీతం, భావగీతాలు, భక్తి సంగీతం వంటి సెమీ క్లాసికల్ సంగీతాన్ని గానంచేసింది. కిరానా ఘరానా స్థాపకుడు అబ్దుల్ కరీం ఖాన్ కుమార్తె హీరాబాయి బరోడేకర్, కుమారుడు సురేష్‌బాబు మానేల శిష్యురాలు మాణిక్ వర్మ. ఆగ్రా ఘరానాకు చెందిన అజ్మత్ హుస్సేన్ ఖాన్ "దిల్రాంగ్", జగన్నాథ్బువా పురోహిత్ "గుణిదాస్" నుండి మరింత శిక్షణ తీసుకుంది.

1955 ఏప్రిల్ నెలలో లతా మంగేష్కర్, యోగిని జోగ్లేకర్, ఉష, ఆత్రే, బాబాన్‌రావ్ నవ్‌దికర్, సుధీర్ ఫడ్కే వంటి కళాకారులతోపాటు పుణెలోని ఆల్ ఇండియా రేడియో ద్వారా వారానికోసారి నిర్వహించే గీత రామాయణం పాటల కార్యక్రమంలో పాల్గొన్నది.

 అవార్డులు 
 1974లో భారత ప్రభుత్వం నుండి ప్రతిష్టాత్మకమైన పద్మశ్రీ అవార్డు
 1986లో కేంద్ర సంగీత నాటక అకాడమీ నుండి అవార్డు

 గుర్తింపులు 
మాణిక్ జ్ఞాపకార్థం ముంబైలో మాణిక్ వర్మ ప్రతిష్ఠాన్ స్థాపించబడింది. ఇది మాణిక్ రత్న అవార్డును, స్కాలర్‌షిప్‌లను కూడా అందిస్తుంది. మాణిక్ వర్మ జయంతి, వర్థంతి సందర్భంగా ప్రత్యేక కార్యక్రమాలను నిర్వహిస్తుంది.  మాణిక్ ఎనిమిదవ వర్ధంతి సందర్భంగా 2004 నవంబరు 12న పూణేలోని తిలక్ స్మారక్ మందిర్‌లో దేవగంధర్వ బఖ్లేబువా ట్రస్ట్ బహర్లా పారిజాత్ దారి అనే సంగీత కార్యక్రమం జరిగింది.

 మూలాలు 

 బయటి లింకులు 
 
 List of Manik Varma songs
 http://www.youtube.com/watch?v=nmKyQzug2FE

వర్గం:1926 జననాలు
వర్గం:1996 మరణాలు
వర్గం:కేంద్ర సంగీత నాటక అకాడమీ పురస్కార గ్రహీతలు
వర్గం:పద్మశ్రీ పురస్కారం పొందిన మహిళలు
వర్గం:మహారాష్ట్ర మహిళలు
వర్గం:మహారాష్ట్ర గాయకులు